

**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

DĖL PANEVĖŽIO RAJONO SAVIVALDYBĖS ANTIKORUPCIJOS KOMISIJOS

2023 METŲ VEIKLOS ATASKAITOS PATVIRTINIMO

2024 m. vasario 15 d. Nr. T2-

Panevėžys

Vadovaudamasi Panevėžio rajono savivaldybės antikorupcijos komisijos nuostatų, patvirtintų Panevėžio rajono savivaldybės tarybos 2023 m. gegužės 18 d. sprendimu Nr. T-128 „Dėl Panevėžio rajono savivaldybės antikorupcijos komisijos sudarymo ir jos nuostatų patvirtinimo“, 20 punktu Savivaldybės taryba n u s p r e n d ž i a:

Patvirtinti Panevėžio rajono savivaldybės antikorupcijos komisijos 2023 metų veiklos ataskaitą (pridedama).

Petras Nevulis

2024-01-31

PATVIRTINTA

Panevėžio rajono savivaldybės tarybos

2024 m. vasario 15 d.

sprendimu Nr. T2

**PANEVĖŽIO RAJONO SAVIVALDYBĖS ANTIKORUPCIJOS KOMISIJOS 2023 METŲ VEIKLOS ATASKAITA**

Panevėžio rajono savivaldybės antikorupcijos komisijos (toliau – Antikorupcijos komisija) paskirtis – įgyvendinti Panevėžio rajono savivaldybės korupcijos prevencijos politiką, šalinti korupcijos, kaip neigiamo socialinio reiškinio, priežastis ir pasekmes, skatinti savivaldybės bendradarbiavimą su visuomene, žiniasklaida, nevyriausybinėmis organizacijomis ir kitais asmenimis korupcijos prevencijos srityje, skatinti švietimo įstaigų dalyvavimą korupcijos prevencijos veikloje.

Antikorupcijos komisija sudaroma Savivaldybės tarybos sprendimu jos įgaliojimų laikui laikantis proporcinio Savivaldybės tarybos daugumos ir mažumos atstovavimo principo. Ataskaitiniu 2023 metų laikotarpiu veikė dviejų sudėčių Antikorupcijos komisijos: iki 2023 m. įvykusių Savivaldybių tarybų ir merų rinkimų antikorupcijos komisijos nariais buvo 4 Tarybos nariai ir 2 seniūnaičiai: Dalius Dirsė (komisijos pirmininkas), Vytautas Liepa, Modesta Petrauskaitė, Laura Mackevičienė, Erika Krūmienė ir Regina Turulienė. Porinkiminiu laikotarpiu, nuo 2023 m. gegužės 18 d., priėmus Savivaldybės tarybos 2023 m. gegužės 18 d. sprendimą Nr. T-128 „Dėl Panevėžio rajono savivaldybės antikorupcijos komisijos sudarymo ir jos nuostatų patvirtinimo“, Antikorupcijos komisiją sudarė 7 Savivaldybės tarybos nariai: Antikorupcijos komisijos pirmininkas Petras Nevulis, pirmininko pavaduotojas Vaclovas Krikščiūnas, nariai: Alfonsas Bakšys, Lina Kairytė, Laura Mackevičienė, Angelė Narbutienė, Angelė Pranaitytė.

Antikorupcijos komisija dirbo vadovaudamasi Lietuvos Respublikos Konstitucija, Lietuvos Respublikos korupcijos prevencijos įstatymu, Lietuvos Respublikos vietos savivaldos įstatymu, Lietuvos Respublikos viešojo administravimo įstatymu, Panevėžio rajono savivaldybės 2022–2025 metų korupcijos prevencijos veiksmų planu, patvirtintu Savivaldybės administracijos direktoriaus 2022 m. spalio 27 d. įsakymu Nr. A-751 „Dėl Panevėžio rajono savivaldybės 2022–2025 metų korupcijos prevencijos veiksmų plano patvirtinimo“, kitais teisės aktais ir Antikorupcijos komisijos nuostatais.

Pagrindinė Antikorupcijos komisijos veiklos forma – posėdžiai. 2023 m. lapkričio 23 d. įvyko Antikorupcijos komisijos posėdis, kuriame buvo svarstyti 2 klausimai:

1. Dėl Skaistgirių sporto aikštyno stadiono.

Išklausyta Skaistgirių bendruomenės atstovų pateikta informacija.

2. Dėl lėšų panaudojimo Savivaldybės administracijos transporto remontui.

Nutarta prašyti Savivaldybės administracijos pateikti transporto remonto viešųjų pirkimų dokumentus, Transporto autoserviso paslaugų galiojančią sutartį, 10 paskutinių sąskaitų už automobilių remonto paslaugas. Dokumentai gauti ir yra nagrinėjami.

Komisijos posėdis buvo tiesiogiai transliuojamas, daromas garso ir vaizdo įrašas.

Panevėžio rajono savivaldybės interneto svetainės [www.panrs.lt](http://www.panrs.lt/) skyriuje „Korupcijos prevencija“ skelbė Antikorupcijos komisijos sudėtį, komisijos nuostatus, anketą apie korupcijos prevencijos priemonių vykdytojus (atsakingus asmenis), kitą aktualią informaciją. Ten pat nuolat skelbiama informacija, į ką kreiptis norint pranešti apie korupciją. Be to, tame skyriuje yra anoniminė anketa, kurią užpildę pareiškėjai galėtų pateikti anoniminį pranešimą. Minėtais būdais užtikrinta, kad savivaldybės interesantai turėtų galimybę pranešti apie esamus ar galimus korupcinius pažeidimus. Antikorupcijos komisija ataskaitiniu laikotarpiu skundų, susijusių su korupcijos pasireiškimu, negavo.

Ataskaitiniu laikotarpiu Savivaldybės tarybos nariai Jonas Masiokas, Vaclovas Krikščiūnas, Jūratė Januškienė, Alfonsas Bakšys, Genė Jakaitienė, Savivaldybės vicemeras Edmundas Toliušis, 2023 m. rugsėjo 22 d dalyvavo renginyje „Korupcijai atsparios aplinkos kūrimo svarba savivaldoje“ Plungėje.

Savivaldybės administracijoje asmuo, atsakingas už korupcijai atsparios aplinkos kūrimą, dalyvavo mokymuose: rugsėjo 26 d. tema „Korupcijai atsparūs teisės aktai. Kaip tą pasiekti?“; spalio 18 d. tema „Korupcijos prevencijos naujovės ir privalomi reikalavimai viešojo sektoriaus organizacijoms; praktiniai patarimai nuo ko pradėti, kaip kurti ir valdyti antikorupcinę aplinką“.

Atsižvelgiant į Savivaldybės administracijos direktoriaus 2022 m. spalio 27 d. įsakymu Nr. A-751 „Dėl Panevėžio rajono savivaldybės 2022–2025 metų korupcijos prevencijos veiksmų plano patvirtinimo“ patvirtintą Panevėžio rajono savivaldybės 2022–2025 metų korupcijos prevencijos veiksmų planą ir jame numatytas įgyvendinimo priemones, iki einamųjų metų kovo 1 d. asmuo, atsakingas už korupcijai atsparios aplinkos kūrimą, parengs Korupcijos prevencijos veiksmų plano įgyvendinimo priemonių ataskaitą, ją paviešins, minėtoje ataskaitoje taip pat bus detali informacija apie bendrojo ugdymo mokyklose vykdomas antikorupcinio švietimo programas, vykusius renginius antikorupcinėmis temomis.

2023 m. Panevėžio rajono bendrojo ugdymo įstaigos 2023 m. spalio 16 d.–lapkričio 14 d. dalyvavo konkurse „Skaidrumą kuriame kartu“, 2023 m. lapkričio 14 d. dalyvavo renginyje „Antikorupcinio sąmoningumo ugdymas: 6 perspektyvos“, vyko įvairios nuotolinės diskusijos, pamokos (paskaitos), klasių valandėlės antikorupcinėmis temomis, diskusijos, skirtos Tarptautinei antikorupcijos dienai paminėti. Savivaldybės interneto svetainėje 2023 m. gruodžio 9 d. trumpu pranešimu visi pasveikini su Tarptautine antikorupcijos diena, kviečiama panagrinėti 2022–2023 metų Lietuvos korupcijos žemėlapį.

Pažymėtina, kad organizuojant antikorupcinius renginius mokymo įstaigose ugdomas vaikų ir jaunimo sąmoningumas, nepakantumas korupcijai, supažindinama su korupcijos žala ir galimybėmis pasipriešinti korupcijai.

Antikorupcijos komisija ir toliau sieks vykdyti Savivaldybės korupcijos prevencijos politiką, plėtoti prevencijos priemonių sistemą, skatinti savivaldybės bendradarbiavimą su visuomene korupcijos prevencijos srityje, didinti antikorupcinio švietimo sklaidą bendrojo ugdymo įstaigose, nes

visuomenės nepakantumas korupcijai gerina bendravimo kultūrą, visuomenė aktyviau prisideda prie korupcijos identifikavimo ir mažinimo.

\_\_\_\_\_\_\_\_\_\_\_\_\_\_\_\_

**PANEVĖŽIO RAJONO SAVIVALDYBĖS**

**ANTIKORUPCIJOS KOMISIJA**

#### Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS ANTIKORUPCIJOS KOMISIJOS 2023 METŲ VEIKLOS ATASKAITOS PATVIRTINIMO“ PROJEKTO AIŠKINAMASIS RAŠTAS**

2024-01-31

Panevėžys

**1. Sprendimo projekto tikslai ir uždaviniai**

Panevėžio rajono savivaldybės antikorupcijos komisijos nuostatų, patvirtintų Panevėžio rajono savivaldybės tarybos 2023 m. gegužės 18 d. sprendimu Nr. T-128 „Dėl Panevėžio rajono savivaldybės antikorupcijos komisijos sudarymo ir jos nuostatų patvirtinimo“, 20 punkte numatyta, kad Panevėžio rajono savivaldybės antikorupcijos komisijos (toliau – Antikorupcijos komisija) pirmininkas kartą per metus teikia Savivaldybės tarybai ataskaitą apie Antikorupcijos komisijos veiklą. Šiuo sprendimo projektu pateikiama tvirtinti Antikorupcijos komisijos 2023 metų veiklos ataskaita.

**2. Siūlomos teisinio reguliavimo nuostatos ir laukiami rezultatai**

Teikiamoje ataskaitoje aptarta Antikorupcijos komisijos sudėtis, veikla, ataskaitiniu laikotarpiu vykę posėdžiai ir kt.

Patvirtinus Antikorupcijos komisijos ataskaitą bus įgyvendintas Panevėžio rajono savivaldybės antikorupcijos komisijos nuostatų, patvirtintų 2023 m. gegužės 18 d. sprendimu Nr. T-128 „Dėl Panevėžio rajono savivaldybės antikorupcijos komisijos sudarymo ir jos nuostatų patvirtinimo“, 20 punktas.

**3. Lėšų poreikis ir šaltiniai**

Nėra.

**4. Kiti reikalingi pagrindimai, skaičiavimai ar paaiškinimai**

Nėra.

Antikorupcijos komisijos pirmininkas Petras Nevulis